 Aisha Buhari : Aisha Buhari tí wọn bí ní ọjọ kẹtàdínlógún, oṣù Èrèlé, ọdún 1971 jẹ Obìnrin Àkọkọ Lórílẹ-èdè Nàìjíríà àti Ìyàwó Ààrẹ Muhammadu Buhari , Ààrẹ orílẹ-èdè Nàìjíríà àná. Ààrẹ Buhari gbapò lọwọ Ààrẹ-ìjẹta, Goodluck Jonathan lọdún 2015, bẹẹ náà ó tún borí Igbákejì Ààrẹ àná nígbà ìṣèjọba Olúṣẹgun Ọbásanjọ, Atiku Abubakar nínú ìdìbò tó wáyé lọdun 2019 fún sáà ẹlẹẹkejì. Aisha jẹ aṣerunlóge, aṣaralóge àti òǹkọwé. Wọn bí Áìshà ní ìpínlẹ Adámáwá, lápá àríwá orílẹ-èdè Nàìjíríà. Bàbá rẹ àgbà Alhaji Muhammadu Ribadu ni mínísítà ààbò àkọkọ fún orílẹ-èdè Nàìjíríà. Akọṣẹmọṣẹ ẹrọ ní bàbá Aisha Buhari, Màmá rẹ sì jẹ ẹbí Ankali, gbajúgbajà àgbẹ tí gbogbo ènìyàn mọ. Aisha Bùhárí kàwé àkóbẹrẹ àti girama ní ìpínlẹ Adamawa. Lọjọ kejì, oṣù Ọpẹ ọdún 1989, Aisha fẹ Ààrẹ Muhammadu Buhari lọkọ, ẹni tí ó ti bímọ márùn-ún pẹlú àkọfẹ ìyàwó rẹ, Safinatu Yusuf. Aisha àti Ààrẹ Muhammadu Buhari bímọ márùn-ún fún ara wọn, wọn sì ti ní ọmọ-ọmọ kan. 